*az 5/2022. (IV. 1.) társulási tanácsi határozat 1. számú melléklete*

**a Ceglédi Többcélú Kistérségi Társulás Társulási Tanácsa** (2700 Cegléd, Kossuth tér 1.) **pályázatot hirdet** a Ceglédi Többcélú Kistérségi Társulás fenntartásában működő

Ceglédi Többcélú Kistérségi Társulás Humán Szolgáltató Központja (2740 Abony, Szilágyi Erzsébet u. 3.) intézményvezetői beosztás betöltésére.

**1. A közalkalmazotti jogviszony időtartama:** határozatlan idejű közalkalmazotti jogviszony. A vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

**2. Foglalkoztatás jellege:** teljes munkaidő.

**3. A közalkalmazott által betöltendő munkakör:** intézményvezető

**4. A vezetői megbízás időtartama:** határozott időre, 5 évre szól, 2022. június 1. napjától 2026. május 31. napjáig.

**5. A munkavégzés helye:** 2740 Abony, Szilágyi Erzsébet u. 3.

**6. A beosztáshoz tartozó, illetve a vezetői megbízással járó lényeges feladatok:**

A hatályos jogszabályokban meghatározott, és az intézmény alapító okiratában foglalt feladatok ellátásának irányítása, koordinálása, ellenőrzése, az intézményi közalkalmazottak és munkavállalók felett munkáltatói jogok gyakorlása. Az intézmény feladatellátásához szükséges anyagi-tárgyi, szervezeti és személyei feltételek kialakítása és fenntartása, a működési rend biztosítása. Költséghatékony gazdálkodás biztosítása. Kapcsolattartás a fenntartóval és a társult tagönkormányzatokkal.

**7. Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény (a továbbiakban: Kjt.) rendelkezései az irányadók.

**8. Pályázati feltételek:**

8.1. a Kjt. 20. § (2) bekezdésében foglalt feltételeknek való megfelelés,

8.2. *a személyes gondoskodást nyújtó szociális intézmények szakmai feladatairól és működésük feltételeiről szóló* 1/2000. SZCSM rendelet 3. számú melléklet intézményvezető munkakörre megállapított szakképzettségeknek, szakképesítéseknek és/vagy *a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló* 15/1998. (IV. 30.) NM rendelet 2. számú mellékletének I. Rész I/1. pontjának való megfelelés,

8.3. vagyonnyilatkozat tételi eljárás lefolytatása,

8.4. büntetlen előélet, illetve annak igazolása, hogy a pályázó nem áll foglalkozástól eltiltás hatálya alatt,

8.5. legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat,

8.6. előnyt jelent szociális szakvizsga megléte vagy a 25/2017. (X. 18.) EMMI rendelet szerinti mester vezetőképzés teljesítése.

**9. A pályázat részeként benyújtandó dokumentumok, iratok, igazolások:**

9.1. részletes szakmai önéletrajz, amely tartalmazza a pályázati feltételekben meglévő előírások igazolását, tartalmaz lakcímet, telefonszámot, e-mail elérhetőséget, továbbá a bérigény feltüntetését;

9.2. iskolai végzettséget igazoló okirat(ok) másolata(i);

9.3. szakirányú végzettséget és szakképzettséget igazoló okiratok másolata;

9.4. szakmai gyakorlat meglétét tanúsító munkáltatói igazolás;

9.5. három hónapnál nem régebbi hatósági erkölcsi bizonyítvány, a büntetlen előélet, valamint annak igazolására, hogy a pályázó nem áll az intézményben végezhető tevékenység folytatását kizáró foglalkozástól való eltiltás alatt (a gyermekek védelméről és a gyámügyi igazgatásról szóló 1997. évi XXXI. törvényben 10/A. § (1) bekezdése);

9.6. a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul;

9.7. a pályázó nyilatkozata arról, hogy a pályázati anyagot az eljárásban részt vevők megismerhetik;

9.8. a pályázó esetleges kérése a pályázat elbírálásának napirendjéhez kapcsolódó zárt társulási tanácsi ülés tartására a Magyarország helyi önkormányzatairól szóló 2011. évi CLXXXIX. törvény (Mötv.) 46. § (2) bekezdés b) pontja alapján;

9.9. a pályázó nyilatkozata, hogy a vezetővé történő megbízása esetén a vagyonnyilatkozat-tételi kötelezettségnek eleget tesz;

9.10. a pályázó nyilatkozatát, amely szerint a gyermekek védelméről és a gyámügyi igazgatásról szóló 1997. évi XXXI. törvényben 10/A. § (1) bekezdése e) pontjában meghatározott kizáró ok vele szemben nem áll fenn;

9.11. a szociális szakvizsgát, a 25/2017. (X. 18.) EMMI rendelet mester vezetőképzés teljesítését igazoló dokumentum (amennyiben a pályázó rendelkezik vele);

9.12. a munkakörhöz tartozó lényeges feladatok ellátására, az intézmény vezetésére, fejlesztésére vonatkozó szakmai elképzeléseket tartalmazó részletes szakmai program.

**10. A pályázat benyújtásának határideje:** 2022. május 09.

A pályázati kiírással kapcsolatosan további információt Dr. Diósgyőri Gitta, Cegléd Város Jegyzője nyújt, a 06/53/511-400-es telefonszámon vagy a jegyzo@cegledph.hu e-mail címen.

**11. A pályázatok benyújtásának módja:**

11.1 Postai úton, két példányban (1 eredeti, 1 másolati példány - kötés nélkül) Ceglédi Többcélú Kistérségi Társulás Elnöke részére történő megküldésével (2700 Cegléd Kossuth tér 1.) a borítékon feltüntetve a pályázati adatbázisban szereplő azonosító számot: C/11428/2022 és a munkakör megnevezését: intézményvezető, és

11.2 elektronikusan, az eredeti példánnyal megegyező tartalommal a polgarmester@cegledph.hu e-mail címre.

**12. A pályázat elbírálásának módja, rendje:**

12.1 A pályázati feltételeknek megfelelő pályázatot a véleményezési jogkörrel rendelkező eseti bizottság véleményezi,

12.2 a pályázati feltételeknek megfelelő pályázókat a társulás eseti bizottsága meghallgatja,

12.3 a Ceglédi Többcélú Kistérségi Társulás Társulási Tanácsa – Abony Város Önkormányzat Képviselő-testületének egyetértésével – dönt a megbízásról. A pályázat kiírója fenntartja a jogot arra vonatkozóan, hogy a pályázati eljárást eredménytelennek nyilvánítsa.

**13. A pályázat elbírálásának határideje:** 2022. május 31. (a Ceglédi Többcélú Kistérségi Társulás Társulási Tanácsának májusi ülése)

**14. A pályázati kiírás további közzétételének helye, ideje:**

14.1 A KÖZIGÁLLÁS-on publikálási időpontja: 2022. április 05.

14.2 [www.ctkt.hu](http://www.ctkt.hu), [www.abony.hu](http://www.abony.hu) és <https://cegled.asp.lgov.hu> – 2022. április 05.

14.3 a Ceglédi Többcélú Kistérségi Társulás társult önkormányzatainak székhelyén a helyben szokásos módon – 2022. április 05.

**15. További tájékoztatás:** A pályázat kiírója kizárja a pályázat elbírálásából, tehát azon pályázó pályázata érvénytelen, aki a pályázat részeként benyújtandó dokumentumokat nem csatolja pályázatához hiánytalanul, vagy aki határidőn túl nyújtja be, vagy aki nem a kiírásban meghatározott módon nyújtja be pályázatát.